open-index/open-wikipedia-markdown huggingface dataset:
Andreaeaceae

* *[[Acroschisma]]*
* *[[Andreaea]]*

**Andreaeaceae** er en familie av moser som består av to slekter, *[[Andreaea]]* (sotmose), med rundt 100 arter, og slekten *[[Acroschisma]]*. *Andreaeaceae* vokser fortrinnsvis i stenrike områder, fra tropisk til arktisk klima.

Plantefamilien har navn etter typeslekten *Andreaea*, som ble oppkalt etter naturforskeren J.G.R. Andreae av vennen og botanikeren Jakob Friedrich Ehrhart.

## Referanser


## Eksterne lenker
* 
* Zander, Richard H. 2007. *Bryophyte Flora of North America*:  Andreaeaceae
Jørgen Havig

**Jørgen Johannes Havig** (født 20. august 1886 i Vemundvik i Nord-Trøndelag, død 15. juli 1964) var en norsk dommer.

Han hadde studentereksamen fra 1905 og juridisk embedseksamen fra 1909. Etter noen år som overrettssakfører i Namsos var han politifullmektig i Trondhjem 1914–1919, politiinspektør 1919–1922, dommer i Trondhjem byrett fra 1922 og justitiarius i byretten fra 1945. Under den andre verdenskrig var Havig norsk krigsdommer og formann i sjøfartsdomstolen i England 1942–1945.

Jørgen Havig var sønn av brukseier Johannes Bernhard Havig og Anna Aune samt sønnesønn av stortingsmann Jørgen Johannes Havig. Jørgen Havig giftet seg i 1916 med Ragnhild Selmer Bergersen, datter av dommer Bernhard Konrad Bergersen og søster av kommandør Olav Bergersen. Paret ble foreldre til den senere oberst Johannes B. Havig.

## Referanser
Kōji Nakata

**Kōji Nakata** (født 9. juli 1979) er en japansk fotballspiller.

## Japans herrelandslag
Kōji Nakata spilte 57 landskamper for Japans herrelandslag.

## Eksterne lenker
* 
* Japan National Football Team Database
An Jung-geun

**An Jung-geun** (1879–1910) var en koreansk uavhengighetsaktivist. Han er blant annet kjent for drapet på Hirobumi Ito, Japans første statsminister, 26. oktober 1909. An ble henrettet ved hengning året etter, 26. mars 1910.

## Referanser


## Eksterne lenker
*
Sigbjørn Aanes

**Sigbjørn Aanes** (født 25. april 1981) var statssekretær for statsminister Erna Solberg fra 2013 til 2017. Han ble utnevnt 16. oktober 2013.

Aanes er opprinnelig fra Melbu, men er bosatt på Lillestrøm. Han er samboer med tidligere statssekretær Sunniva Flakstad Ihle. Han er utdannet innen PR på Handelshøyskolen BI i Oslo. I perioden 2005–2009 var han vararepresentant på Stortinget fra Nordland.

Han var kommunikasjonssjef i Høyre og hadde før stortingsvalget i 2013 ansvaret for Solbergs medieopptredener og pressehåndtering. Han var ansatt i Høyre i tre år, og før dette var han i tre år informasjonssjef i Oljeindustriens Landsforening. Etter avgangen fra posisjonen som statssekretær, ble Aanes seniorrådgiver og partner i kommunikasjonsbyrået First House.

## Referanser


## Eksterne lenker
* 
*
Ellen Nisbeth

**Ellen Nisbeth** (født 16. juni 1987 i Uppsala) er en svensk bratsjist. 

Hun vant Den norske solistpris 2013 etter konkurranse med finalister fra alle de nordiske land. Juryen bestod av Anders Beyer, Hermann Stefansson, Tine Thing Helseth og Camilla Lundberg. I juryens begrunnelse heter det blant annet at «Bratsjist Ellen Nisbeth inntar scenerommet med en naturlig autoritet og med kunstnerisk overskudd».

I 2012 vant hun Kungliga Musikaliska Akademiens Solistpris, (Den svenske solistpris) som første bratsjist noensinne.

Nisbeth har sin utdannelse fra Kungl. Musikhøgskolen i Stockholm, Norges musikkhøgskole og Royal College of Music London, med professor Peter Herresthal som hovedlærer. 

Hun har vært solist med blant annet Trondheim Symfoniorkester, Bergen Filharmoniske Orkester, Orkester Norden, Sveriges Radio Symfoniorkester, Kringkastingsorkestret,  Dalasinfoniettan og Göteborgs Symfoniker.

Nisbeth er også kammermusiker og har spilt på blant andre Festspillene i Bergen, Verbier Festival, Risør Kammermusikkfestival, Trondheim Internasjonale Kammermusikkfestival, Stavanger Kammermusikkfestival, Oslo Kammermusikkfestival, Vinterfest og Raumo Festivo.

I tillegg til å virke som solist og kammermusiker, er Nisbeth ansatt som undervisningsassistent ved Norges musikkhøgskole.

## Referanser

## Eksterne lenker
* 
*
Kazuya Yamamura

**Kazuya Yamamura** (født 2. desember 1989) er en japansk fotballspiller.

## Japans herrelandslag
Kazuya Yamamura har spilt én landskamp for Japans herrelandslag.

## Referanser


## Eksterne lenker
* 
* Japan National Football Team Database
Shinzo Koroki

**Shinzo Koroki** (japansk: 興梠慎三 Kōroki Shinzō, født 31. juli 1986 i Miyazaki) er en japansk fotballspiller som spiller for Hokkaido Consadole Sapporo, på lån fra Urawa Red Diamonds.

## Japans herrelandslag
Shinzo Koroki har spilt per november 2017 16 landskamper for Japans herrelandslag.

## Referanser


## Eksterne lenker
* 
* Japan National Football Team Database
Solemsvåttan

**Solemsvåttan** er en topp på 423 moh ved Ranheim i Trondheim. Med det er Solemsvåttan den høyeste toppen i den nordlige delen av området Jonsvatnet–Malvikmarka i Sør-Trøndelag.

Navnet på toppen stammer fra gården Solem, en drøy kilometer sørover mot Jonsvatnet, og fra 'Våttå' som er et trøndersk uttrykk for Vete (vedvarde, signalbål). Solemsvåttan er lettest tilgjengelig fra parkeringsplassen ved Tjønnstuggu, som er Ranheim Skiklubbs klubbhus på Reppe.

Her var det plassert et gammelt brann-/vakttårn som nå er reist opp igjen. Fra tårnet er det utsikt over Trondheim og Jonsvatnet.

## Se også
* Ranheim til topps
* Malvikingen Opp

## Eksterne lenker
* Solemsvåttan. Turbeskrivelse på UT.NO
Takashi Inui

**Takashi Inui** (født 2. juni 1988) er en japansk fotballspiller som spiller for Cerezo Osaka.

## Japans herrelandslag
20. januar 2009 fikk han sin første landskamp for  mot .

Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
* Japan National Football Team Database
Ranheim Skiklubb

**Ranheim skiklubb**, stiftet 1990, er en skiklubb på Ranheim i Trondheim. Langrenn er den eneste idretten. Per 2013 har laget ca. 100 medlemmer.

Trude Nonstad Fornes ble klubbens første norgesmester, i 19 årsklassen på 15 km klassisk, i Holmenkollen 16.03.2012.

Ranheim skiklubb arrangerer hver høst motbakkeløpet Ranheim til topps, som er ca. seks km langt, og som starter ved Ranheim skole og ender på toppen Solemsvåttan.

## Tjønnstuggu

Tjønnstuggu er Ranheim skiklubbs hytte på Reppe, på Ranheim i Trondheim. Fra Tjønnstuggu går det en lysløype på 1,4 km rundt Solemstjønna (218 moh.). Det går videre en lyslagt trasé over til Vassdalen, hvor Jonsvatnet IL har sin lysløype. Tjønnstuggu er også et utgangspunkt for å gå opp på Solemsvåttan, som med sine 423 moh. og tårn, har utsikt mot Jonsvatnet og byen forøvrig.

## Eksterne lenker
* 
* Klubbhuset Tjønnstuggu
Shūichi Gonda

**Shuichi Gonda** (født 3. mars 1989) er en japansk fotballspiller som spiller for Shimizu S-Pulse.

## Japans herrelandslag
Den 6. januar 2010 fikk han sin første landskamp for .

Han ble tatt ut i s tropp til VM i fotball 2022 i Qatar.

## Referanser


## Eksterne lenker
* 
* Japan National Football Team Database
Gōtoku Sakai

**Gōtoku Sakai** (født 14. mars 1991 i New York City, USA) er en amerikanskfødt japansk fotballspiller som spiller for den japanske klubben Vissel Kobe.

Sakai har tysk mor og japansk far. Da han var to år gammel flyttet familien til Japan.

Sakai har to brødre som også er fotballspillere: Noriyoshi, som per 2019 spilte for den japanske klubben Omiya Ardija; og Gosoku, som per 2019 spilte for den tyske klubben VfR Aalen.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
* Japan National Football Team Database
Arverett

**Arverett** er rettsområdet som regulerer arv, hovedsakelig hvordan fordelingen av formuesgodene til en avdød person skal skje mellom arvingene. Selv om det i Norge er lovregulert pliktdelsarv til livsarvinger (barn og barnebarn) og ektefellearv, er det like fullt mange som velger å opprette et testament. Dette gjøres fordi man føler et behov for å sikre sine arvinger mot unødig konflikt, eller for å utjevne tidligere ulikheter mellom arvingene. Det kan også være at man ønsker å tilgodese personer eller organisasjoner som ikke har arverett etter loven.

## Se også
* Norsk arverett

## Eksterne lenker
* Lovdata
Arv

**Arv** er det å motta formuesgoder fra noen som har dødd. Arv kan og vise til det som blir arva. For de juridiske sidene ved arv, se arverett.

Arv er den viktigste faktoren for fremtidig økonomisk velstand, og gir opphav til vedvarende sosioøkonomiske forskjeller som har vist seg å være en viktig helsemessig utfordring for samfunnet. Dette brukes som et argument for arveavgift og formue-beskatning.

## Se også
* Odelsrett
* Rentenist
Cecilie Brein-Karlsen

**Cecilie Brein-Karlsen** (født 1982) er en norsk politiker. Hun var statssekretær for Bent Høie i Helse- og omsorgsdepartementet fra oktober 2013 da Erna Solbergs regjering tiltrådte. Den 20. desember 2016 ble hun statssekretær for Siv Jensen i Finansdepartementet.

Brein-Karlsen var byrådssekretær for finansbyråd Stian Berger Røsland i Oslo kommune i 2009, deretter byrådssekretær for Stian Berger Røsland mens han var Oslos byrådsleder 2009&ndash;2011. Brein-Karlsen var konstituert som byråd for helse og eldreomsorg under Sylvi Listhaugs fødselspermisjon i 2011.

Hun har bachelorgrad i samfunnsøkonomi fra Universitetet i Oslo i 2007 og mastergrad i politisk økonomi fra Handelshøyskolen BI Oslo, Solvay Business School og Université Libre de Bruxelles. Hun arbeidet som prosjektleder i Tekna i 2012 og som rådgiver i Burson-Marsteller i 2013, i Zynk i 2019-2021 og har siden 2021 jobbet i DNB Bank ASA. 

Brein-Karlsen kommer fra Trondheim. Hun er gift med Vidar Brein-Karlsen og har to barn.

## Referanser


## Eksterne lenker
* 
* Statssekretær Cecilie Brein-Karlsen (FrP) hos Regjeringen.no
Sivillovbokutvalet

**Sivillovbokutvalet** var et utvalg oppnevnt ved kongelig resolusjon av 10. april 1953 som hadde i oppdrag å utarbeide utkast til kodifikasjonslover for norsk tingsrett, panterett og odels- og åsetesrett. Utvalget la frem en rekke innstillinger som førte til flere nye lover. Utvalget ble nedlagt i 1999.
Abdulla Yameen

**Abdulla Yameen Abdul Gayoom** (født 21. mai 1959) er en maldivisk politiker. Han var president i Maldivene fra 17. november 2013 til 17. november 2018.

## Politisk virke
Yameen har sittet i nasjonalforsamlingen i fire sammenhengende perioder og vært opposisjonsleder. Han tilhørte partiet Dhivehi Rayithunge Party (DRP), men etablerte i 2010 sitt eget parti, Progressive Party of Maldives.

I 2013 stilte Yameen som presidentkandidat. Etter anklager om valgfusk ble valget 7. september annullert av Høyesterett og ny første valgomgang ble avholdt 9. november, etter å ha blitt utsatt fra den planlagte valgdatoen 19. oktober. Yameen vant presidentvalget i andre valgomgang 16. november med 51,3 % av stemmene, mot 48,6 % for rivalen Mohamed Nasheed. 

Ved presidentvalget 23. september 2018 stilte Yameen mot Ibrahim Mohamed Solih som representerte Maldivenes demokratiske parti. Yameen tapte og innrømmet sitt nederlag i en fjernsynstale dagen etter.

Yameen er halvbror av tidligere president Maumoon Abdul Gayoom. I halvbrorens tid som president var Yameen  leder for State Electric Company (STELCO) og State Trading Organisation (STO).

## Referanser
Albert Bøhn

**Albert Bøhn** (1836–1913) var en norsk handelsmann, gårdbruker, lensmann, ordfører og stortingsrepresentant fra Nes på Romerike. Han ble valgt inn på Stortinget i 1877 for Akershus amt. Han var representant i en periode før han igjen ble valgt som representant i 1889. Han var da folkevalgt for Akershus amt frem til 1906. I 1906 ble han innvalgt for enmannskretsen Øvre Romerike. Han var stortingsrepresentant frem til 1909. Som stortingsmann var han fra 1877 til 1879 medlem av konstitusjonskomiteen. Fra 1889 til 1903 var han medlem av justiskomiteen, og fra 1903 til 1909 var han president i Lagtinget.

Bøhn var sønn til en gårdbruker. Han var krambu dreng på Kongsvinger fra 1852. I 1860 åpnet han landhandel i Nes, han drev denne frem til 1887. Han overtok gården Grini etter sin foreldre i 1861 og drev denne frem til 1910. Fra 1891 til 1909 var han lensmann i Nes.

Albert Bøhn var medlem av kommunestyret i mange år, i 14 av årene var han ordfører.

## Referanser




## Kilder
* (1914) Lindstøl, Tallak:*Stortinget og Statsraadet 1814–1914*. Kristiania. 
* Salmonsens konversationsleksikon s 415

## Eksterne lenker
*
Vidar Brein-Karlsen

**Vidar Brein-Karlsen** (født 3. februar 1981) er en norsk lobbyist og tidligere politiker for Fremskrittspartiet. Han jobber som direktør for «myndighetskontakt og kommunikasjon» i Huawei, et kinesisk teleselskap.

## Karriere
Han var statssekretær for Anders Anundsen i Justis- og beredskapsdepartementet fra oktober 2013 da Erna Solbergs regjering tiltrådte. I februar 2016 ble han statssekretær for Sylvi Listhaug i samme departement. Fra 9. oktober 2017 er han gitt permisjon fra sitt embete som statssekretær for statsråd Sylvi Listhaug, og konstituert som statssekretær for statsråd Per-Willy Amundsen i Justis- og beredskapsdepartementet.

Brein-Karlsen er opprinnelig fra Stamsund. Han har en mastergrad i rettsvitenskap fra Universitetet i Tromsø fra 2007.

Han arbeidet som førstekonsulent i Utlendingsnemnda i 2007 og som advokatfullmektig i 2008. I perioden 2008&ndash;2013 var han politisk rådgiver for Fremskrittspartiets stortingsgruppe i justissaker.

Etter at han sluttet som politiker begynte han som direktør for «myndighetskontakt og kommunikasjon» i Huawei, et kinesisk teleselskap som PST advarer mot. I 2018 fastslo Karantenenemnda at Brein-Karlsen hadde brutt karantenereglene i sitt arbeid for Huawei.

Han er gift med Cecilie Brein-Karlsen.

## Referanser


## Eksterne lenker
* 
*  Statssekretær Vidar Brein-Karlsen (FrP) hos regjeringen.no
Meritorious Service Medal

**Meritorious Service Medal** er en amerikansk medalje som tildeles for fremragende fortjenstfull prestasjon eller tjeneste utenfor stridssituasjoner. Medaljen kan tildeles personell i USAs forsvar, så vel som fra allierte og vennligsinnede land.

## Bakgrunn

Medaljen ble innført av president Lyndon B. Johnson i 1969. Bakgrunn var at Legion of Merit ble tildelt så hyppig at denne utmerkelsens anseelse var i ferd med å tape seg. Tanken var at Meritorious Service Medal skulle belønne innsats utenfor strid på et nivå tilsvarende stridsinnsats som belønnes med Bronze Star Medal. I 1981 bestemte president Ronald Reagan at den også kan tildeles utenlandsk personell.

Det finnes også en annen utmerkelse med snarlikt navn, Defense Meritorious Service Medal.

## Utforming

Meritorious Service Medal er i bronse og har en diameter på 3,81&nbsp;cm. Medaljens øvre del består av seks stråler som kommer fram fra øvre del av en femtagget stjerne. Stjernen skal symbolisere den militære tjenesten og strålene personellets stadige innsats. Nedre del har en ørn med utspente vinger, et symbol for nasjonen, og laurbærgrener, symbol for fortjenstfull innsats. Reversen har en omskrift med «UNITED STATES OF AMERICA» i øvre del og «MERITORIOUS SERVICE» i nedre del. De to delene av teksten er skilt av stjerner.

Medaljebåndet er karmosinrødt med brede hvite striper ved kantene. Den karmosinrøde fargen tilsvarer den som benyttes for Legion of Merit. Ved gjentatt tildeling utstyres båndet med eikeløv, stjerne eller bokstaven O, avhengig av forsvarsgren.

Utmerkelsen er formgitt av Jay Morris og modellert av Lewis J. King, begge ved Institute of Heraldry.

## Tildeling

Meritorious Service Medal kan tildeles personell i USAs eller vennligsinnede staters væpnede styrker som etter 16. januar 1969 har utmerket seg ved fremragende fortjenstfull prestasjon eller tjeneste utenfor kampområder, eller på eller etter 11. september 2001 for fremragende fortjenstfull ikke-stridende prestasjon eller tjeneste i eller utenfor kampområder.

Medaljen er benyttet som utmerkelse for stabsoffiser og seniorbefal ved endt operasjonstjeneste eller ved pensjonering.

Meritorious Service Medal er også tildelt nordmenn, blant dem Per Erik Per Erik Bjørnstadbråten, Håkon Tronstad, Trond Juvik, Per Sverre Opedal, Ole-Asbjørn Fauske, Roger Helmers Karlsen og Geir Gillebo.

## Referanser


## Litteratur
*Foster, Frank og Lawrence Borts: *Military Medals of the United States*, Fountain Inn: MOA Press, 2010, s. 101
*Kerrigan, Evans E.: *Guidebook of U.S. Medals: A Complete Guide to the Decorations and Awards of the United States from 1782 to Present*, Noroton Heights, CN: Medallic Publishing Co., 1994, s. 49
Maria Hermansdatter Hoff

**Maria Hermansdatter Hoff** (født 25. februar 1977) er en norsk politiker for Fremskrittspartiet. Hun var statssekretær for Solveig Horne i Barne-, likestillings- og inkluderingsdepartementet i Erna Solbergs regjering fra 2013 til 2014.

Hoff har en bachelorgrad i relasjonsledelse og internasjonal markedsføring fra Markedshøyskolen i 2003, mellomfag i statsvitenskap fra Universitetet i Oslo i 2005 og mastergrad i internasjonal politikk og interkulturelle relasjoner fra Swansea University.

I årene 2006 til 2012 arbeidet Maria Hoff som politisk rådgiver for Fremskrittspartiets stortingsgruppe i energi- og miljøsaker. Fra 2012 til 2013 arbeidet hun som rådgiver for NHO innen samme område.

Hoff var medlem av Akershus fylkesting fra 2003 til 2011 og var sentralstyremedlem i Europabevegelsen i Norge fra 2006 til 2008. I årene 2008&ndash;2002 var hun styremedlem i Akershus Energi.

Maria Hoff ble i 2017 næringssjef i Skedsmo, nå Lillestrøm kommune, hvor hun også er bosatt.

## Referanser


## Eksterne lenker
* 
* 
* Statssekretær Maria Hoff Aanes (FrP) hos Regjeringen.no
Der Mythus des zwanzigsten Jahrhunderts

***Der Mythus des zwanzigsten Jahrhunderts***, (Også skrevet *Mythus des 20. Jahrhunderts*, *Det tyvende århundres myte*), er en antisemittisk og antikommunistisk bok av den nasjonalsosialistiske raseideologen Alfred Rosenberg (1893–1946). Den ble første gang gitt ut i München i daværende Weimar-republikken i februar 1930, og kom senere i en rekke opplag. 
## Beskrivelse, mottakelse
Boken ble regnet som den nest mest innflytelsesrike nazistiske boken, etter Adolf Hitlers *[[Mein Kampf]]*. I boken skriver Rosenberg om «den jødiske rases» negative innflytelse på «den ariske rase», og om hvordan det nordiske folk er blitt forurenset av de semittiske folkene. Han argumenterer også for hvordan arierne må styre over svakere raser og senere utrydde disse. Rosenberg, som i boken er influert av Mester Eckhart, Houston Stewart Chamberlain og har flere avhandlinger om den nasjonalsosialistiske verdensanskuelsen, tar i boken til orde for en aktiv rasepolitikk og Tysklands rett i «livsrom» (*[[Lebensraum]]*). Rosenberg utreder livssynsspørsmål, og det går fram at han mener at Gud skapte menneskelige raser og at hver av disse besitter en kollektiv rasemessig sjel.

Boken ble møtt med stor bestyrtelse fra Den katolske kirke i Tyskland, som advarte katolikker mot å ha noe å gjøre med den nasjonalsosialistiske bevegelse å gjøre. Pave Pius XI sørget for at den ble ført opp på kirkens fortegnelse over forbudte bøker *([[Index librorum prohibitorum]])*, det vil si bøker som var potensielt skadelige for tro og moral.

Rosenberg svarte på den katolske motstand med en ny bok av meget av det samme innhold, men med en enda sterkere antikristelig og antikatolsk tone enn i den forrige boken: *An die Dunkelmänner unserer Zeit: eine Antwort auf die Angriffe gegen den 'Mythus des 20. Jahrhundert*'. Også denne boken satte Vatikanet på «index».

## Referanser


## Se også
* Thuleselskapet
* Völkisch-bevegelsen
* Lebensraum

## Eksterne lenker
* ''Der Mythus des zwanzigsten Jahrhunderts''
* ''The Myth of the 20th Century''
Ingvild Næss Stub

**Ingvild Næss Stub** (født 1978) er en norsk  politiker for Høyre. Fra 19. juni 2015 var hun statssekretær ved Statsministerens kontor i Erna Solbergs regjering. 

Hun var ansatt som informasjonsleder i Europabevegelsen i Norge fra 2003–2006. Hun var rådgiver for Høyres stortingsgruppe 2008–2012 og skribent i Minerva 2012–2013. Under Stortingsvalget 2013 arbeidet hun som taleskriver for Erna Solberg og Høyres stortingsgruppe. Da Erna Solbergs regjering tiltrådte 16. oktober 2013 ble hun utnevnt til statssekretær for Børge Brende i Utenriksdepartementet. 15. november ble hun statssekretær for Vidar Helgesen i Utenriksdepartementet med EØS- og EU-saker som spesialfelt. 

Hun har en cand.mag. grad i statsvitenskap, historie og Russland/Øst-Europa studier fra Universitetet i Oslo i 2001 og MSc-grad i EU Policy-Making fra London School of Economics 2001–2002 samt masterkurs i statsvitenskap ved Universitetet i Oslo 2006–2008.

Stub var fylkesleder i Akershus Europeisk Ungdom 1996–1997 og deretter sentralstyremedlem i Europeisk Ungdom 1997–2001, det siste året som 1. nestleder. Både som fylkesleder og sentralstyremedlem var hun medlem av landsstyret.

Hun var medlem av representskapet i Oslo Høyre 2003–2005 og 2008–2011. 

Stub kommer fra Kråkstad og er datter av tidligere ordfører i Ski, Georg Stub. Hun er gift og har to barn.

## Referanser


## Eksterne lenker
* 
* Statssekretær Ingvild Næss Stub (H) hos Regjeringen.no
Dalaman

**Dalaman** er et distrikt så vel som den vikigste byen i distriktet, som ligger ved den tyrkiske sydvestkysten i provinsen Muğla. Byen Dalaman hadde noe over 23&nbsp;000 innbyggere i 2009.
Elven Dalaman (*Dalaman çayı*) danner mye av distriktets vestlige grense mot distriktene Köyceğiz og Ortaca. 

Byen Dalaman ligger på kystsletten, mens resten av distriktet i retning Fethiye ved kysten og mot de høye fjellene på grensen til Denizli i nord er høyland, dominert av dalene hvor Dalamans sideelver har sine løp.
Dalaman er kjent for sin internasjonale lufthavn som tar i mot en rekke turister som besøker denne delen av Tyrika hver år, spesielt til kystbyene vest og øst for Dalaman, som Marmaris, Fethiye, Köyceğiz, Dalyan, Ölüdeniz og Hisarönü.

Den internasjonale flyplassen i Dalaman har Tyrkias 3. største terminalbygning, og betjener fly til og fra mer enn 120 destinasjoner. Internasjonal trafikk går via en nybygd terminial, men den gamle brukes av innenlandsruter til Ankara og de to flyplassene i Istanbul.
Martin Adolf Andersen

**Martin Adolf Andersen** (født 17. januar 1844, død 21. desember 1927) var en norsk bonde og politiker som representerte Venstre. 

Andersen tok eksamen ved 1. brigades underofficersskole i 1862 og ble dermed sersjant, han rykket opp til kommandersersjant i 1864. Han forlot hæren i 1868. Han overtok sin fars gård i 1867, han eide og brukte gården frem til 1903.  

Martin Adolf Andersen var amtrevisor fra 1881 til 1889. I tillegg hadde han en rekke kommunale og offentlige verv. Han ble valgt inn på Stortinget i 1889, som representant for  valgkretsen Kristians Amt. Han var på Stortinget i kun en periode. Mellom 1893 og 1897 satt han i hovedstyret for partiet Centrum.

Martin Adolf Andersen var ordfører i Østre Toten fra 1878 til 1893. Han etterfulgte Hans Laurits Olsen Hammerstad og ble etterfulgt av Peder Madsen Wang.   

## Referanser




## Litteratur
* Tallak Lindstøl: *Stortinget og Statsraadet*, B. 1 D. 1 : Biografier A-K, digital utgave side 28

## Eksterne lenker
*
Jon Georg Dale

**Jon Georg Dale** (født 1984) er en norsk politiker (FrP). Han har vært landbruks- og matminister og samferdselsminister i Erna Solbergs regjering og stortingsrepresentant 2017–2021 innvalgt fra Møre og Romsdal.

## Liv og virke
### Bakgrunn
Dale har odelsrett til slektsgården Dale ved Dalsfjorden og er faglært kjøttskjærer. Dales yrkeskarriere utenfor politikken har i all hovedsak vært kjøttskjærer i Nortura og andre næringsmiddelprodusenter.

### Politikk
Dale var medlem av Volda kommunestyre for Fremskrittspartiet fra 2003 til 2013. Han ble valgt som første vararepresentant til fylkestinget i Møre og Romsdal i 2007 og var fast møtende 2009&ndash;2011. I perioden 2009–2013 var han første vararepresentant til Stortinget fra Møre og Romsdal og møtte 280 dager.  I perioden 2010&ndash;2013 var han ansatt som politisk rådgiver for Fremskrittspartiets stortingsgruppe.

Dale var statssekretær for Ketil Solvik-Olsen i Samferdselsdepartementet fra Erna Solbergs regjering tiltrådte i oktober 2013 til 16. oktober 2014. Fra 16. oktober 2014 var han statssekretær for finansminister Siv Jensen.

Den 16. desember 2015 ble han utnevnt som landbruks- og matminister i Erna Solbergs regjering. Han byttet departement og overtok som samferdselsminister 31. august 2018. 

Fra 15. til 29. mars 2019 hadde han midlertidig ansvaret for justis- og innvandringssakene i Justis- og beredskapsdepartementet.

Han gikk av som statsråd da FrP gikk ut av regjeringen 24. januar 2020. 31. oktober 2021 opplyste Dagens Næringsliv at Dale blir og partner og seniorrådgiver i kommunikasjons- og rådgivningsselskapet First House. Fra 2025 er han daglig leder i First House. 

## Referanser


## Eksterne lenker
* 
* 
* 
*  Statssekretær Jon Georg Dale (FrP) hos Regjeringen.no
Dicerotini

**Dicerotini** er en gruppe med **afrikanske neshorn** som hører hjemme i neshornfamilien (Rhinocerotidae). To slekter har overlevd inn i vår tid, nemlig *Ceratotherium* og *Diceros*. Hver av slektene har en nålevende art og begge hjemmehørende i Afrika, sør for Sahel.

* *Ceratotherium* 
** *Ceratotherium simum* (stumpneshorn eller hvitt neshorn)
* *Diceros*
** *Diceros bicornis* (spissneshorn eller svart neshorn)
Sigurd Ivarsen Blekastad

**Sigurd Ivarsen Blekastad** (født 24. mai 1848, død 31. juli 1897) var en norsk gårdbruker, landhandler og politiker som representerte Venstre. Han ble innvalgt på Stortinget i 1883 som representant for Kristians amt. Han satt på Stortinget i 5 sammenhengende perioder helt frem til 1897.

## Referanser


## Kilder
* Tallak Lindstøl: *Stortinget og Statsraadet 1814-1914*. B. 1 D. 1 : Biografier A-K side 102, digital utgave
* 

## Eksterne lenker
*
Jarkko Hurme

**Jarkko Erkki Hurme **(født 4. juni 1986 i Uleåborg) er en finsk fotballspiller som tidligere har spilt for Odds ballklubb.

## Landslagskarriere
Hurme spilte fast for det finske u21-landslaget. Han spilte også for Finland under U17-VM i 2003.

Hans første landskamp kom den 1. juni 2012, mot .

## Eksterne lenker
*
Lorde

**Ella Marija Lani Yelich-O'Connor** (født 1996), kjent under artistnavnet **Lorde**, er en newzealandsk sanger og låtskriver. Hun er kjent for sangen «Royals». Sangen har ligget på førsteplass på hitlistene i både Storbritannia og USA.

## Diskografi
### Album
* *Pure Heroine* (2013)
* *Melodrama* (2017)
* *Solar Power* (2021)
* *Virgin* (2025)

## Referanser


## Eksterne lenker
* 
* 
* 
*
Ole Iversen Teige

**Ole Iversen Teige** (født 23. september 1858, død 18. oktober 1931) var en norsk bonde og politiker som representerte Venstre. Han tok over gården Hov, som hadde tilhørt familien siden 1620, i 1878. Han var ordfører i Nordre Fron fra 1894 til 1898 og fra 1902 til 1907. Han ble innvalgt på Stortinget som representant fra Kristians amt i 1889. Han ble gjenvalgt i 1892, men ble permittert på grunn av sykdom i juli 1893. Som stortingsrepresentant var han medlem av landbrukskomiteen.

## Referanser


## Kilder
* Tallak Lindstøl: *Stortinget og Statsraadet*   B. 1 D. 2 Biografier L-Ø Digital utgave side 878  
*  
* 

## Eksterne lenker
*
Rhinocerotini

**Rhinocerotini** er en gruppe med **pansrede neshorn** som hører hjemme i neshornfamilien (Rhinocerotidae). Kun en slekt har overlevd inn i vår tid, nemlig *Rhinoceros*. Denne slekten består to nålevende arter med en-horna pansrede neshorn, begge hjemmehørende i Asia.

* *Rhinoceros unicornis* (panserneshorn eller indisk neshorn)
* *Rhinoceros sondaicus* (javaneshorn eller sundaneshorn)

## Eksterne lenker
*
Tord Hompland

**Tord Hompland** (født 16. mars 1982, oppvokst i Arendal) er en norsk forsker med bakgrunn fra studier i fysikk ved NTNU, og arbeid hos GE Health Care. Hompland fikk i 2010 doktorgradsstilling ved Radiumhospitalet (Oslo universitetssykehus) i Oslo og disputerte til dr. philos 15. november 2013.

Hompland har i sin doktorgradsavhandling undersøkt om funksjonell magnetisk resonans-avbildning (bruk av MR-maskiner) kan brukes til å gi informasjon om oksygennivå og væsketrykk i kreftsvulster, og hvordan disse egenskapene påvirker spredningsevnen til svulsten. Kreftsvulster med lavt oksygennivå og høyt væsketrykk responderer dårlig på kreftbehandlinger som stråleterapi og kjemoterapi og er ansett som viktige prognostiske faktorer. Det er derfor et stort behov for en metode som kan avbilde disse egenskapene til kreftsvulstene. Hompland har publisert en rekke artikler.

## Eksterne lenker
* Lenke til nyhet vedr. forsideartikkel på Cancer research
* Informasjon om doktorgraden og disputas
Torgerd Hølgebrud

**Torgerd Hølgebrud** eller **Torgerd Holgebrud** (norrønt: Þorgerðr Holgabrúðr) er en mytologisk kvinnefigur i norrøn mytologi. Torgerd er framstilt som en guddom, en skytsånd eller en valkyrie, men også i andre skikkelser. Hun forekommer i kilder som spesielt er knyttet til Håløygætten og ladejarlene.

Torgerd skal være datter til den mytiske kong Hølge, som har gitt navn til Hålogaland. Hun knyttes dermed også til håløygjarlene, som ladejarlene nedstammet fra. Torgerd har blitt tolket som en urgammel fruktbarhetsdise, men disene var også forbundet med et krigersk aspekt. Disene kunne opptre som beskyttere av viktige ætter og hører til de eldste lag i den førkristne norrøne religionen. Håkon jarl viste stor hengivenhet for Torgerd og betraktet henne som sin ættegudinne.. Torgerd kan også betraktes som Hølgis *brud*, ikke datter.

## Slaget ved Hjørungavåg
Sagaene beretter at Håkon jarl selv påkalte Torgerd i kampen mot jomsvikingene under slaget ved Hjørungavåg i 986. Da Håkon møtte sterk motstand fra jomsvikingene, ba han sin skytshelgen Torgerd om hjelp. Hun satte som krav at han måtte ofre sin sønn, og Håkon fikk da trellen Tormod Kark til å drepe sønnen Erling. Etter dette kom et voldsomt uvær med haglskurer over kamparenaen. I uværet fikk jomsvikingene se at Torgerd og søsteren Irpa sto i Håkons skip og skjøt piler fra hver finger, og hver pil drepte en jomsviking.

## Referanser
Theo Holm

**Theo Holm** (1944–2008) var en norsk gründer og næringslivsleder. Han brakte McDonald's til Norge og ledet hamburgerkjedens ekspansjon i Norge fra 1983 fram til sin død. 

Holm vokste opp på Smestad hotell på Oslos vestkant sammen med sin søster Bente Holm (Fagersand), et overnattingssted som ble drevet av hans familie. Moren Solveig Marie Holm (Lund) sto i spissen for hotellet, og de ble tidlig i tenårene involvert i forretningsdriften; tok nattevakter, bisto med regnskap og vedlikehold. Theo lærte av sin mor i ung alder viktigheten av kvalitet.    

17 år gammel fikk han stipend, dro til USA og møtte det amerikanske fastfood-markedet. Der jobbet han også åtte måneder gratis i McDonald's som aspirant, med tanke på å starte virksomhet i hjemlandet.

I november 1983 åpnet han den første McDonald's-restauranten i Norge, i Nedre Slottsgate i Oslo. I 1988 solgte han ut halvparten av selskapet, for å kunne ekspandere raskere. Ti år etter var antallet restauranter 14, etter ytterligere ti år 60. I løpet av de 25 årene han ledet selskapet i Norge var omsetningen, målt i McDonald's-valuta, nesten 360 millioner hamburgere.

Holm døde uventet i 2008 under et opphold på feriestedet i Italia. Han fikk et hjerteinfarkt mens han spilte fotball med barnebarna. Holms familie solgte året etter eierandelene i McDonald's Norge til McDonald's Corporation.Theo Holm var gift med tidligere tv-vertinne Britt Holm

## Referanser
Jakob Friedrich Ehrhart

**Jakob Friedrich Ehrhart** (født 1742 i Holderbank i Aargau, død 1795) var en sveitsiskfødt botaniker og student av Carl von Linné. Han ble senere direktør for den botaniske hagen i Hannover, og skrev en rekke kjente botaniske verk. Han var den første som brukte underarter i botanisk litteratur. Ehrhart var også ansatt en periode på Andreae-apoteket i Hannover og med å organisere J.G.R. Andreaes naturhistoriske samlinger.

I 1779 oppkalte Carl Peter Thunberg (1743–1828) gresslekten *[[Ehrharta]]* etter Ehrhart.

## Utgivelser
* *Chloris hanoverana*, 1776.
* *Supplementum systematis vegetabilium, generum et specierum plantarum*, 1781.
* *Beiträge zur Naturkunde, und den damit verwandten Wissenschaften, besonders der Botanik, Chemie, Haus- und Landwirthschaft, Arzneigelahrtheit und Apothekerkunst*, seven volumes (1787 to 1792) - Contributions to natural history, etc.
* Autobiography in Usteri's Annals of Botany.

## Referanser
Balabac-stredet

**Balabac-stredet** (filippinsk: *Kipot ng Balabak*, engelsk: *Balabac Strait*) er et strede i Sørøst-Asia som skiller den filippinske øya Balabac, som ligger i den sørvestlige provinsen Palawan, fra de to malaysiske øyene Banggi og Balambangan, som ligger i den nordlige staten Sabah. Stredet er det sørligste av de store passasjene mellom Sørkinahavet og Sulusjøen.

Balabac-stredet har et rikt artsmangfold med rundt tretti korallarter med 440 tilhørende fiskearter, tunfisk, havskilpadder, haier, hvaler og delfiner.

## Referanser
Georg Krane

**Georg Krane** (født 19. august 1926 i Leningrad, død 25. august 2021 i Oslo) var en norsk diplomat.

Han ble født i daværende Sovjetunionen av russiske foreldre. Etter oppveksten i Moskva fikk han utdanning i Norge.  Han ble ansatt i Utenriksdepartementet og var blant annet tolk for Einar Gerhardsen da Krustsjov besøkte Norge på 1960-tallet.. Fra 1980 til 1992 var han ambassadør til henholdsvis Tsjekkoslovakia og Jugoslavia. 

Krane var kommandør av St. Olavs Orden.

## Stasjoneringer
* 1967–1971 presseråd ved Norges ambassade i Washington 
* 1971–1976 byråsjef i Utenriksdepartementet 
* 1976–1978 ministerråd ved Norges ambassade i Moskva
* 1978–1980 byråsjef i Utenriksdepartementet 
* 1980–1988 ambassadør ved Norges ambassade i Praha i Tsjekkoslovakia
* 1988–1992 ambassadør ved Norges ambassade i Beograd i Jugoslavia, sideakkreditert til Sofia i Bulgaria og Tirana i Albania.

## Publikasjoner
__NOTOC__
* Georg Krane, *Soviet policy in Scandinavia 1948 to 1950*. 154 sider. 1951 
* Georg Krane, «Malenkovs agrarpolitikk», i *Internasjonal politikk*, side 10–16. 1954
* Georg Krane, «Fra kald krig til temperert fred», i *Internasjonal politikk*, side 158–162. 1954
* Georg Krane, «Nordisk samarbeid i sovjetisk fortolkning», i *Internasjonal politikk* nr. 4, side 91-94.  1954

## Se også
* Sovjetunionens historie (1953–1985)

## Referanser
Gromling 15

**Gromling** er en norsk båt, konstruert av Jan Herman Linge. Båten er en halvåpen, hurtiggående landstedsbåt og er 15 fot, eller 457 cm lang og veier ca. 220 kg. Båten har et lite fordekk og en lav vindskjerm. I motsetning til andre landstedsbåter designet av Linge, har ikke Gromling en vannkanal som går igjennom skroget, som bidrar til å stabilisere båten når den ligger rolig i vannet. Designet på Gromlingens undervannskrog har ellers mange fellestrekk med andre Linge-designete landstedsbåter, men dekk og vindskjerm fraviker mye fra særtrekk ved de andre Linge-designete båtene. Båten later til å ha vært i produksjon fra 1970-tallet og frem til 2000-tallet.
Henrik Brandel

**Henrik Brandel** (født 21. januar 1739 i Uppland, død 18. februar 1828) var en svensk generalkonsul, amatørmusiker og forfatter, som blant annet konstruerte det kronologiske systemet Myriaden.

Brandel ble student ved Uppsala universitet i 1753. Her studerte han semittiske språk og avla doktorgradseksamen i 1756. I 1764 ble han utnevnt til sekretær ved det svenske konsulatet i Alger og i 1766 til konsul samme sted, en krevende posisjon i et land som baserte sin økonomi på å plyndre fremmede lands fartøy. I 1793 vendte Brandel tilbake til Sverige.

Vetle Lid Larssen tegner et litterært portrett av Brandel i den halvdokumentariske boken *1001 natt*.

## Referanser


## Kilder
* Henrik Brandel, Prosjekt Runeberg
* Vetle Lid Larssen, *1001 natt* (Oslo: Cappelen Damm, 2013)
Knut Elias Taraldset

**Knut Elias Taraldset** (født 27. september 1931 i Sel, død 25. januar 2007 i Oslo) var en norsk diplomat og ambassadør.

Han vokste opp på Sel (kommune) i Gudbrandsdalen hvor hans far Nils Taraldset (1897–1971) var prest og på Eidsvoll.  Etter examen artium 1950 ved Eidsvoll landsgymnas og magistergrad i statsvitenskap fra Universitetet i Oslo i 1958, tok han utenriksdepartementets aspirantkurs i 1959.  Han studerte ved Forsvarets høgskole på 1980-tallet.  Taraldset var blant annet Norges ambassadør til Zimbabwe, Tsjekkoslovakia og Island. 

Taraldset var kommandør av St. Olavs Orden (1997).

## Posteringer
* saksbhandler ved generalkonsulatet i Minneapolis, USA
* ambassadesekretær ved Norges ambassade i Wien og ved Norges ambassade i Reykjavik
* 1971 byråsjef i UD
* 1976–1981 ambassaderåd ved Norges ambassade i København
* 1981 Norges første ambassadør til Zimbabwe, sideakkreditert til Angola, Mosambik, Botswana, Lesotho og Swaziland
* 1986–1987 studier ved Forsvarets høgskole
* 1988–1993 ambassadør ved Norges ambassade i Praha, 1988–1990 sideakkreditert til București (Romania)
* 1993–1997 inspektør for utenrikstjenesten
* 1997–1999 ambassadør til Reykjavik (Island)

## Referanser
Ole Ingebrigtsen Langeland

**Ole Ingebrigtsen Langeland** (født 2. august 1845 på Langeland i Sunnelven på Sunnmøre, død 13. juni 1917 samme sted) var en norsk politiker, forlikskommissær, bonde og direktør. 

Ingebrigtsen gikk ut av landbruksskolen i 1866. I 1877 overtok han gården til sin far. Samme år ble han direktør i den lokale sparebanken. Han var også i en periode direktør i Søndmør dampskibsselskap. Langeland hadde vervet som ordfører i Sunnylven Kommune fra 1877. Han ble gjenvalgt for siste gang i 1910.

Ole Ingebrigtsen Langeland ble valgt inn på Stortinget i 1886 som representant for Romsdals Amt, han representerte Venstre. Hans karrière på Stortinget varte helt frem til 1912, da hadde han blitt valgt som representant i ni perioder. Fra 1886 til 1903 var han medlem av næringskomiteen. I 1904 ble han formann i komiteen, et verv han hadde frem til 1906. Han satt i Stortingets Specialkomitee i 1905, hvis arbeid var i sammenheng med unionsoppløsningen. I 1907 ble han formann i jernbanekomiteen. I sin siste periode på Stortinget fra 1910 til 1912 var han nestformann i jernbanekomiteen.

## Referanser


## Kilder
* 
* Tallak Lindstøl: Stortinget og statsrådet, 1814-1914, B. 1 D. 2 : Biografier L-Ø, side 530-531, digital utgave
* Vilhelm Haffner:  Stortinget og statsrådet : med tillegg til Tallak Lindstøl: Stortinget og Statsraadet 1814-1914. B. 1, Oslo 1949, side 32, digital utgave

## Eksterne lenker
*
Charles Ives

**Charles Edward Ives** (født 20. oktober 1874 i Danbury, død 19. mai 1954 i New York) var en amerikansk modernistisk komponist. Han er i dag ansett som en av de største amerikanske komponistene gjennom tidene, selv om musikken hans i stor grad ble ignorert mens han levde. Verkene er preget av atonalitet, polytonalitet, dissonans, asymmetriske rytmer, samt elementer av jazz og ragtime. I 1947 ble han tildelt Pulitzerprisen i musikk for den 3. symfonien.

## Referanser


## Eksterne lenker
* 
* 
* 
*
EM i troppsgymnastikk 2006

**Europamesterskapet i troppsgymnastikk 2006** for senior ble arrangert 4. november 2006, i Ostrava i Tsjekkia. Dette mesterskapet var for klubblag, ikke for landslag.

Konkurranseformen var *teamgym*, slik at det konkurreres sammenlagt i frittstående, tumbling og trampett.

## Resultater
### Mix

### Kvinner

### Herrer

## Eksterne lenker
* DGF - TeamGym - EM TeamGym 2006 - 4/11-2006 - 4/11-2006
Dúné

**Dúné** er et dansk rockeband dannet i 2001. Kvartetten består av Matt Kolstrup (vokal), Ole Bjørn (synthesizer, vokal), Piotrek Wasilewski (bass, synthesizer) og Danny Jungslund (gitar).

## Historie
Gruppe Dúné ble dannet i 2001. Den første inkarnasjonen av bandet ble dannet av barndomsvenner og klasse kamerater Malte Aarup-Sørensen (trommer), Simon Troelsgaard (gitar) og Matt Kolstrup (vokal) og Rasmus Palsgård (keyboards) under navnet "The Black Headed Gulls". Etter kort tid utgikk Rasmus av bandet, og var i en periode erstattet av Matt eldre bror Johann Kolstrup (bass) til bandet skiftet navn til MacRamiz og klassekameraten Cecilie Dyrberg (vokal, synthesizer, gitar) og den nyankomne polske klassekamerat Piotrek Wasilewski (bass) tok plasser i 2002. Deretter skiftet bandet navn til Dúné. I siste halvdel av 2003, Ole Bjørn (Synthesizer) og Danny Jungslund (gitar) ble medlemmer av Dúné. Først som live-medlemmer, men ble offisielle medlemmer under innspillingen for bandets første EP *Rock, Synth 'N' Roll*. Dermed var Dúnés 2003-2010 line-up (som de ga ut sine to første studioalbum) komplett.

## Medlemmer
* Matt Kolstrup – vokal
* Danny Jungslund – gitar
* Piotrek Wasilewski – bassgitar
* Ole Bjórn – synthesizer

## Diskografi
### Studiealbum
* *[[We Are In There You Are Out Here]]* (2007)
* *[[Enter Metropolis]]* (2009)
* *[[Wild Hearts]]* (2013)

### EP-er
* *[[Rock, Synth 'N' Roll]]* (2004)
* *[[Go Go Robot]]* (2005)
* *[[Bloodlines (EP)|Bloodlines]]* (2007)
* *[[Leaving Metropolis]]* (2010)
* *[[Echoes of December]]* (2011)

## Galleri

Fil:Ole Björn Sørensen 20130706.jpg|Ole Bjórn
Fil:Danny Jungslund 20130706 (1).jpg|Danny Jungslund 
Fil:Mattias Kolstrup 20130706 (1).jpg|Matt Kolstrup 
Fil:Piotrek Wasilewski 20130706 (1).jpg|Piotrek Wasilewski 


## Eksterne lenker
* 
*
Reruhi Shimizu

**Reruhi Shimizu** (japansk: 清水礼留飛) (født 4. desember 1993 i Myoko) er en japansk tidligere skihopper, som inntil 2011 drev med kombinert.

## Karriere
I 2008 debuterte han som kombinertløper i Sapporo den 1. mars 2008 i et FIS-renn ble han nr. 23. I kontinentalcupen den 4. desember 2010 i Steamboat Springs ble han nr. 37. Dagen etter ble han nr. 30. Han deltok i junior-VM 2011 i Otepää, der han ble nr. 24 i normalbakken/10&nbsp;km den 27. januar 2011. 29. januar 2011 ble han nr. 13 i 5&nbsp;km. I Kuopio 6. mars 2013 i kontinentalcuprennet ble han nr. 13, hans beste individuelle plassering i kontinentalcupen.

I 2011 skiftet han til spesielt hopp. I FIS-cuprennene i Villach 16. juli ble han nr. 7. Han vant dagen etter. I verdenscupen 2011/12-sesongen var han med på kvalifiseringsrennene i Harrachov 8. desember og Engelberg 17. desember, men han kvalifiserte seg ikke. Shimizu var med på junior-VM 2012 i Erzurum, der han ble nr. 13 i individuelt. Han var med på det japanske laget som ble nr. 10, men kvalifiserte seg ikke til finaleomgangen. På laget hoppet ellers Kanta Takanashi, Shingo Nishikata og Yukiya Sato.

I Sommer Grand Prix 2012-sesongen ble han nr. 4 sammenlagt. Shimizu vant rennet i Courchevel 15. august, foran Andreas Wank og Tom Hilde.

Shimizu debuterte i verdenscupen i 2012/13-sesongen der han ble nr. 40 sammenlagt. Shimizu debuterte i rennet på Lillehammer 24. november, han ble nr. 28. Hans første topp ti-plassering var en tiendeplass i Sotsji den 8. desember 2012. Shimizu var med på det japanske laget sammen med (Daiki Itō, Noriaki Kasai og Taku Takeuchi) som ble nr. 5 under Ski-VM 2013 i Val di Fiemme.

I verdenscupen i 2013/14-sesongen i Klingenthal 23. november 2013 var han med på det japanske laget som ble nr. 3 i lagkonkurransen. I Vinter-OL 2014 hoppet han på det japanske laget som tok bronse i laghopp, sammen med Taku Takeuchi, Daiki Itō og Noriaki Kasai. Hans beste plassering individuelt i verdenscupen er en 5.-plass fra Trondheim i 2014.

## Referanser


## Eksterne lenker
*
Vegetoterapi

**Vegetoterapi** er en omstridt psykoterapeutisk behandlingsteknikk utviklet av Wilhelm Reich. Navnet kommer av at man arbeider for å frigjøre det som tilhengerne kaller «den vegetative energien». Effekten av behandlingen er ikke vitenskapelig dokumentert og vegetoterapi har nokså liten utbredelse, men har enkelte tilhengere bl.a. i Norge.

## Referanser
Niels Moss

**Niels Nielsen Moss** (født 1743 i Trondheim, død 1776) var en norsk sjømann som i 1769 ble tatt til fange av sjørøvere fra Alger. Han ble solgt som slave, men kjøpt fri etter 2 år, 7 måneder og 12 dager i fangenskap. Etter hjemkomsten til Trondheim tok han styrmannseksamen og giftet seg. Hans dagbok (*En fuldstændig Historisk Efterretning om De Medfarendes Skiæbne paa Skibet Jomfrue Christina fra Trondhiem*) ble utgitt i Trondheim i 1773. Her skildrer han sjørøverbyen, dens befolkning og daglige liv. Boken er senere blitt utgitt på nytt av Trondhjems Sjøfartsmuseum (1936) og av Den Litterære Klubb i Trondheim (1970).

Vetle Lid Larssen tegner et litterært portrett av Moss i den halvdokumentariske boken *1001 natt*.

## Se også
* Henrik Brandel
* Christian Børs (sjømann)
* Slavefortellinger

## Referanser


## Eksterne lenker
* Lars-Ludvig Røed, «Norske slaver i barbarisk handel», *Aftenposten*, 25. april 2004.
* Cato Guhnfeldt, «Nordmenn var slaver i Afrika», *Aftenposten*, 3. mai 2006.
Irpa (gudinne)

**Irpa** er en mytologisk kvinnefigur i norrøn mytologi. Hun nevnes i flere norrøne sagaer (Jomsvikingenes saga, Njåls saga) sammen med sin mer omtalte søster Torgerd Hølgebrud. Søstrene forekommer i kilder som spesielt er knyttet til Håløygætten og ladejarlene. Irpa og Torgerd skal være døtre til den mytiske kong Hølge, som har gitt navn til Hålogaland. De knyttes dermed også til håløygjarlene, som ladejarlene nedstammet fra.  Ifølge Frans-Arne Stylegar kan Torgerd også betraktes som Hølgis *brud*, ikke datter. Irpas opphav er etter denne tolkningen ukjent.

## Slaget ved Hjørungavåg
Sagaene beretter at Håkon jarl selv påkalte Torgerd i kampen mot jomsvikingene under slaget ved Hjørungavåg i 986. Da Håkon møtte sterk motstand fra jomsvikingene, ba han sin skytshelgen Torgerd om hjelp. Hun satte som krav at han måtte ofre sin sønn, og Håkon fikk da trellen Tormod Kark til å drepe sønnen Erling. Etter dette kom et voldsomt uvær med haglskurer over kamparenaen. I uværet fikk jomsvikingene se at søstrene Torgerd og Irpa sto i Håkons skip og skjøt piler fra hver finger, og hver pil drepte en jomsviking.

## Referanser
Konfliktåret 1947

## Pågående konflikter
* Den kinesiske borgerkrig (1945-1950)
** Republikken Kina på den ene siden
** Det kinesiske kommunistiske parti på den andre siden

* Den indonesiske nasjonalrevolusjonen (1945-1949)
** Nederland og Storbritannia på den ene siden
** Republikken Indonesia på den andre siden

* Den første indokinesiske krig (1946-1954)
** Den franske union på den ene siden
** Viet Minh på den andre siden

* Borgerkrigen i Hellas (1946-1949)

## Hendelser

* 10. februar - Paristraktatene avslutter andre verdenskrig mellom de allierte og Italia, Ungarn, Romania, Finland og Bulgaria.

* 29. november - FNs generalforsamling vedtar resolusjon 181 om en deling av Palestina mot palestinernes vilje; uroligheter bryter ut; begynnelsen på den arabisk-israelske krig 1948.

## Referanser


## Eksterne lenker
*
Fanny Løvenskiold

**Fanny Løvenskiold** (født *Francisca Veronika Johanne Josephine friherreinne von Seckendorf-Aberdar * 1807, død 1873) var overhoffmesterinne hos dronning Josefine av Norge og Sverige. 

Hun var datter av bayersk statsråd, president og riksråd Johan Carl August Max friherre von Seckendorf-Aberdar og Magdalene von Hummer. Hun giftet seg i 1827 i München med Severin Henrik Ernst Løvenskiold (død 1867), eldste sønn til stattholder Severin Løvenskiold, hoffsjef hos kong Oscar I.  

## Se også
* Løvenskiold

## Referanser


## Kilder
* Bergwitz, Johan Kielland (1914). Vore Eidsvollsmænds efterkommere gjennem alle linjer i 100 aar. Kristiania. sid. 25
Anne Danican Philidor

**Anne Danican Philidor** (1681–1728) var en fransk hoffmusiker og barokk-komponist fra musikerdynastiet Philidor.

På 1600-tallet var Anne et fransk mannsnavn, og Anne Danican fikk fornavnet fra fadderen, hertug Anne de Noailles. Philidors far, André Danican Philidor den eldre, var hoffmusiker og komponist. Også halvbroren, François-André Danican Philidor, var komponist, men han er mest kjent som sjakkspiller. 

16 år gammel skrev Philidor scenemusikken til *L'Amour vainqueur* (*«Kjærlighetens seier»*) i form av en «heltepastorale», som var en av tidens populære musikkformer. Hans mest kjente verk er operaene *Diane et Endymion* og *Danaé*.

I 1698 ble Philidor oboist i *Grande Écurie du Roi* og i 1704 etterfulgte han faren som medlem av *chapelle royale*.

Philidor grunnla i 1725 konsertserien *[[Concert spirituel]]*, tross motstand fra *Académie royale* som hadde kongelig privilegium på å holde konserter i Paris. To år senere grunnla han *Concert français*.

## Referanser


## Eksterne lenker
* 
*